CELEX: 62015CN0448
Language: lt
Date: 2015-08-19 00:00:00
Title: Byla C-448/15: 2015 m. rugpjūčio 19 d. Hof van beroep te Brussel (Belgija) pateiktas prašymas priimti prejudicinį sprendimą byloje Belgijos valstybė/Comm. V.A. Wereldhave Belgium ir kt.

3.11.2015   
            
            
               LT
            
            
               Europos Sąjungos oficialusis leidinys
            
            
               C 363/23
            
         2015 m. rugpjūčio 19 d.Hof van beroep te Brussel (Belgija) pateiktas prašymas priimti prejudicinį sprendimą byloje Belgijos valstybė/Comm. V.A. Wereldhave Belgium ir kt.
   
   (Byla C-448/15)
   (2015/C 363/29)
   Proceso kalba: nyderlandų
   
      Prašymą priimti prejudicinį sprendimą pateikęs teismas
   
   
      Hof van beroep te Brussel
   
   
      Šalys pagrindinėje byloje
   
   
      Ieškovė: Belgijos valstybė
   
      Atsakovės: Comm. V.A. Wereldhave Belgium, NV Wereldhave International, NV Wereldhave
   
   
      Prejudiciniai klausimai
   
   
               1.
            
            
               Ar 1990 m. liepos 23 d. Tarybos direktyva 90/435/EEB (1) dėl bendrosios mokesčių sistemos, taikomos įvairių valstybių narių patronuojančioms ir dukterinėms bendrovėms, turi būti aiškinama taip, kad pagal ją draudžiama nacionalinės teisės nuostata, pagal kurią nuo Belgijos kilnojamojo turto mokesčio neatleidžiami dividendai, kuriuos Belgijoje įsteigta dukterinė bendrovė išmoka patronuojančiai bendrovei, kurios buveinė yra Nyderlanduose ir kuri įvykdo minimalaus dalyvavimo valdant kapitalą ir šio kapitalo turėjimo nuosavybės teise sąlygą todėl, kad pagal mokesčių teisę yra kolektyvinio investavimo subjektas, visą savo pelną privalantis paskirstyti savo akcininkams, ir įvykdžiusi šią sąlygą gali pasinaudoti teise, kad jai būtų taikomas nulinis pelno mokesčio tarifas?
            
         
               2.
            
            
               Jei į pirmąjį klausimą būtų atsakyta neigiamai: ar Sutarties dėl Europos Sąjungos veikimo (su teksto ir straipsnių numeracijos pakeitimais, padarytais Lisabonos sutartimi) 49 straipsnis (anksčiau 43 straipsnis) ir 63 straipsnis (anksčiau 56 straipsnis) aiškintini taip, kad jais draudžiama nacionalinės teisės nuostata, pagal kurią nuo Belgijos kilnojamojo turto mokesčio neatleidžiami dividendai, kuriuos Belgijoje įsteigta dukterinė bendrovė išmoka patronuojančiai bendrovei, kurios buveinė yra Nyderlanduose ir kuri įvykdo minimalaus dalyvavimo valdant kapitalą ir šio kapitalo turėjimo nuosavybės teise sąlygą todėl, kad pagal mokesčių teisę yra kolektyvinio investavimo subjektas, visą savo pelną privalantis paskirstyti savo akcininkams, ir įvykdžiusi šią sąlygą gali pasinaudoti teise, kad jai būtų taikomas nulinis pelno mokesčio tarifas?
            
         
      (1)  OL L 225, p. 6; 2004 m. specialusis leidimas lietuvių k., 9 sk., 1 t., p. 147.